Sentmenat.com - Sobre l'article de Joaquim Solé públicat al blog de Josep Vilaró\n9n ciudadanos ciutadans consulta independencia padró municipal unionisme Gemma Fruitós\nDe Sentmenat de tota la vida\nSobre l'article de Joaquim Solé públicat al blog de Josep Vilaró\nDiumenge, 29.1.2012. 21:10h M’he pres el meu temps per meditar una resposta a l’últim article d’en Vilaró. Conscient de que tothom viu el viatge segons la barca que disposa, i dient per endavant que la meva barca es troba sèriament amenaçada, com totes les barques de qui un dia va apostar per una petita empresa amb recursos personals, em permeto algunes reflexions. Segons article de Joaquim Solé publicat en el blog de Josep Vilaró: “La crisi de les finances municipals és el resultat de tenir pocs ingressos i massa despesa”. La meva pregunta es....qui n’és responsable de aquesta disbauxa?? “L'excessiva despesa es deu a despeses de manteniment i explotació d'equipaments excessius o sobredimensionats, a una plantilla de personal rígida i a un pagament obligat d'amortitzacions i interessos de préstecs desbordants...” Segueixo preguntant ...qui n’és responsable d’aquesta disbauxa?? “Solucions? En conseqüència, reduir, poc o probablement molt, el nivell de serveis prestats als ciutadans” Qui dius que ha de pagar les conseqüències d’aquesta disbauxa?? “Explicar la realitat”: la realitat es que molts dels diners que han sortit de la butxaca del contribuent han anat a salaris desorbitats, personal no necessari, càrrecs inventats, administracions duplicades, al manteniment i explotació de equipaments sobredimensionats a vegades de dubtosa primera necessitat (ho diu aquest senyor), Corrupció impune, frau..... “ Explicar amb Sentit positiu i esperançador...” Les famílies sense feina i les petites empreses collades fins al coll de despeses,i cap ni una actitud positiva per part de les administracions o bancs. Intenta no pagar la hipoteca o no fer front a l’IRPF o a l’IBI .On hi veiem un missatge esperançador en tot això? Això és el què ha de fer un govern municipal que procuri per d’interès general. No farien això mateix un pare i una mare que han d'explicar als fills adolescents per què s'han de replantejar el nivell de despeses familiars, tant si s'havien embarcat amb un préstec asfixiant com si solament han disminuït les seves rendes familiars? Pare? Mare? Jo he viscut una crisi amb els meus pares, una molt dura, però els primers en privar-se de tot eren ells i si hi havia una pesseta era per nosaltres, les seves filles. La austeritat i les privacions van ser compartides per tots. És fàcil acostumar-se que l'Administració pública ens ho subvencioni tot, si no ens ho regala quasi tot. REGALA?? Doncs que es el que pago jo cada mes a la seguretat social o cada tres mesos a hisenda i varies vegades l’any a l’ajuntament...una donació a les germanes de la caritat?? “La família no pot "tancar" el negoci.” Si...si que el pot tancar. Es pot quedar sense res, carregat de deutes i amb una depressió de cavall. “Mesures?Dures! Però com més aviat s'afrontin, millor. A Catalunya estem més acostumats a pagar pels serveis públics.” Mesures dures? Si: Perseguir el frau fiscal de les grans fortunes. Que el que més té mes pagui, no com ara que es a l’inrevés. Castigar durament la corrupció.( a tornar els diners carai i si cal garjola) Que els politics responguin personalment de una mala administració de diner públic. Reformar la manera de fer les lleis...(Si qui fa la llei se’n beneficia estem perduts) Regular els salaris dels politics , eliminar els privilegis i la apoteosi econòmica de molts personatges. perseguir les baixes fraudulentes, perseguir els aturats amb treball en negre, reduir despeses donant prioritat absoluta al tema sanitat i educació. El demès es secundari. i mes...i mes...i mes.... Si...calen mesures dures. A cada una de les nostres cases, cadascun de nosaltres es responsable de la seva gestió. El que va estirar mes braç que màniga ara ho paga , però ho paga ell !no ens implica a tots en la seva agonia econòmica!O algú paga un impost per fer front a la despesa de les famílies que no poden assolir el deute personal? Us diré el que penso. Es tracta de una espoliació a la base de la piràmide. Meticulosament organitzada. Si no obrim els ulls, si no remem tots a l’hora, estem perduts.El "Salvese quien pueda" no es la solució. El que li passa al veí demà et vindrà a tu si ets membre de la base de la piràmide..Tot es qüestió de temps. I tant que hi hà esperança, pero sols des de la lluita, reclamar alló que per dret ens pertoca i exigir una gestió neta i clara. Un abraçada a tots. Comparteix\n2271 lectures 3 comentaris\nVisita el bloc de Gemma Fruitós\nJaume CF1.2.2012. 02.42 h\nGemma, un 10 pel teu article, de debò. Molt encertat. Em quedo amb el que has dit al final, punt per punt:\n"Es tracta de una espoliació a la base de la piràmide. Meticulosament organitzada. Si no obrim els ulls, si no remem tots a l’hora, estem perduts".\n"I tant que hi ha esperança, però sols des de la lluita, reclamar allò que per dret ens pertoca i exigir una gestió neta i clara."\nSobre el comentari del Josep, dir que no comparteixo gens la seva visió. Els responsables, els culp... Llegir més\njosep30.1.2012. 12.50 h\nTot i que estic d'acord en moltes de les teves reflexions oblidem un altre culpable de tot això. El votant, és a dir tots nosaltres que durant aquests quinze últims anys hem afavorit aquesta disbauxa amb el nostre vot. Perquè vull recordar que les polítiques de despeses innecessàries han estat respaldades amb vots,i moltes vegades per més d'una legislatura. Oblidem que l'ajuntament s'anat omplin de personal fa anys, no va ser ahir quan es van contractar; la promoció d'equipaments de tot ... Llegir més\nXaviH30.1.2012. 08.50 h\nSubscric cadascuna de les teves paraules, jo no ho hagués escrit millor.


EL BLOG DE LA HISTÒRIA I EL PATRIMONI DE RUBÍ - GCMR-CER: de setembre 2020\nLa fabricació d'armes a Rubí durant la guerra civil: uns apunts\nEn esclatar la guerra civil a casa nostra, el juliol de 1936, els anomenats Comitès de Milícies Antifeixistes (CEM), formats per partits d'esquerres, ostentaren aviat el poder "de facto" a moltes localitats i passaren a controlar tot allò referent a l'ordre públic, temes bèl·lics i subministres. Paral·lelament, els diversos comitès d'empresa (molts controlats per la CNT, la Confederació Nacional del Treball, un sindicat de natura anarquista) iniciaren una pràctica de col·lectivitzacions d'empreses, promogudes pels Comitès de Milícies. Es formaren, doncs, les diverses "col·lectives", agrupades en rams de producció.\nAlgunes d'aquestes fàbriques col·lectivitzades serien destinades a la fabricació de material bèl·lic. No obstant, el 7 d'agost del 1936 la Generalitat crearia una Comissió d'Indústries de Guerra, dirigida per Josep Tarradellas, per tal d'organitzar i coordinar una producció armamentista a fi de portar a terme la defensa de la República en front dels sublevats, que duraria fins l'agost de 1938, quan aquesta tasca passà al govern central de Madrid.\nAixí, entre els mesos d'agost i setembre de 1936, moltes fàbriques i tallers de la nostra vila passaren a ser destinats a la fabricació de material bèl·lic dia i nit, possiblement de manera coordinada amb el CIG ( i és que aquesta comissió només gestionava de manera directa 15 centres a Catalunya, cap d'ells a Rubí). Fins i tot es varen fondre les campanes de l'església de Sant Pere a fi de poder complir aquest objectiu. Malgrat l'aparició de la Comissió d'Indústries de Guerra, no obstant, continuaren tenint un gran protagonisme els Comitès de Milícies, que en la pràctica i fins la seva dissolució per la Generalitat l'octubre d'aquell any, eren qui ostentaven el poder "de facto" en moltes localitats catalanes.\nGranades de morter fabricades a les actuals naus de l'Escardívol.\nFoto Pere Bel.\nLa Col·lectiva de Mecànics, Serrallers i Ferrers de Rubí era l'entitat que tindria cura de manera directa del procés de fabricació dels elements militars i fou creada dins les naus del Rubí Industrial (actual Complex Escardívol), que havien passat a mans dels seus obrers. El delegat de la Col·lectiva era Ramon Solsona, fill del prestigiós serraller local Martí Solsona i actiu militant de la CNT, i estava formada per Artur Canela, Lluís Girbau, Josep Marsal, Miquel Palau, els germans Pons, Josep Puig, els germans Martí i Josep Solsona, Silvestre Torra i Carles Valls. Ramon Solsona el 1938 esdevindria el president de la Junta de la Metal·lúrgia de la CNT local.\nAbans de parlar de la fabricació d'armament en diverses indústries col·lectivitzades, hem de dir que a la casa Ymbert, que en un primer moment va passar a mans del POUM, un dels partits que integrava el Comitè de Milícies de Rubí, un conjunt de voluntàries elaborava roba per als milicians que eren al front.\nLes naus de Rubí Industrial, el lloc més important de fabricació d'armament a Rubí, especialment a partir de finals del 1937. Hem de dir, abans de tot, que es té constància de l'existència d'un túnel soterrani d'assecat que es feia servir de refugi per als treballadors. Les obres per fer un refugi com a tal, com ens indica l'historiador Eduard Puigventós, van ser executades per la XII Brigada Internacional (la Garibaldi) a finals de 1938.\nActual nau nord de Rubí Industrial, on es fabricava armament a la guerra civil.\nFoto Jordi Vilalta, 2009\nA Rubí Industrial es feia gran part del procés de fabricació de granades de morter del calibre 86, que en el llenguatge dels col·leccionistes són anomenades "de model alemany", ja que s'inspiraven en prototipus alemanys i italians, curiosament. El model fabricat a la nostra població portava el número identificatiu 58. Aquí es feia el tornejat, el roscat i el muntatge, mentre que la cua de cada projectil procedia de Manresa. Les granades, un cop elaborades, es traslladaven a Barcelona, on serien carregades d'explosiu. Segons ens indica l'estudiós local Pere Bel, a Catalunya s'han trobat granades fabricades a Rubí a diversos llocs.\nPerò el material més interessant que es fabricava a Rubí, ja des de finals del 1937 i durant el 1938, era el que es faria servir per al muntatge dels avions (caces) anomenats "xatos" (Polikarpov I-15), equipats amb dues metralladores lleugeres. Durant la guerra, a Catalunya es va crear el SAF (Servei d'Aviació i Fabricació), amb diverses seccions territorials, El SAF-10 era, entre finals de 1937 i durant el 1938, a Rubí, situat a les naus del Rubí Industrial i a la casa Ymbert, encara que segons les recerques de Puigventós és molt possible que fos la fàbrica d'Antoni Gimó, al passeig de Prat de la Riba (molt més a la vora del Rubí Industrial), i no la casa neogòtica del costat de la popular plaça del "Domènech".\nEl SAF-10 va ser dirigit en un primer moment per Tomàs López i posteriorment per Jaume Miralles, i tenia com a objectiu la fabricació de maquinària militar aeronàutica, mentre que el SAF-3/16 (resultat de la unió de la SAF-3 i la SAF-6) s'ubicava a Sabadell, on hi havia un aeròdrom molt actiu. Es tractava de protegir les poblacions, entre elles Rubí, de possibles incursions de l'aviació franquista i italiana (aliada dels sublevats).\nUn Polikarpov I-15. Font: Viquipèdia.\nEl treball dels mecànics rubinencs que fabricaven les peces per muntar, els "xatos" era supervisat per enginyers militars espanyols de la Subsecretaria d'Armament, traslladats aquí amb les seves famílies (un dels responsables era José Esparza Millán) i també soviètics. Tot es feia en absolut secret.\nA les naus del Rubí Industrial es rebien les peces desmuntades del caça per acoblar i s'hi fabricava el tren d'aterratge. En suma, s'iniciava el muntatge bàsic del Polikarpov I-15.\nEls indicadors de vol possiblement eren elaborats a l'altre centre connectat amb el SAF-10, la fàbrica d'en Gimó si ens atenem a les recerques de Puigventós, o la casa Ymbert segons Pere Bel.\nElements aeronàutics fabricats a Rubí. Col. Pere Bel.\nA més d'aquests dos punts de fabricació d'armament, hem de destacar que també "els Timbres", que, com moltes altres indústries al començament de la guerra havia passat a mans dels comitès obrers, es dedicava a fabricar material militar dia i nit, els 7 dies de la setmana. Lamentablement, no tenim informació sobre quin tipus d'element bèl·lic es tractava.\nNo vull acabar aquesta entrada sense agrair la gran ajuda que m'ha prestat l'historiador local Eduard Puigventós sobre molts aspectes.\n- Garcia, L., 1989: "Què passà a Rubí, durant la guerra?", Butlletí Grup Col·laboradors Museu Rubí (BGCMR), núm. 32, Rubí, març del 1989, p. 43-48.\n- Moro, A., i Rialp, A., 1989: "Impressions infantils de reraguarda. Les Escoles Ribas de Rubí, 1936-39", BGCMR, núm. 32, Rubí, març del 1989, p. 49-60.\n- Margenat, F., i Arís, F. X., 1989: "Documentació de l'arxiu corresoponent al Comitè Local de Milícies Antifeixistes (1936)", BGCMR, núm. 32, Rubí, març del 1989, p. 61-66.\n- Batalla, R.: "Evolució social i política (segles XIV al XX)", a Rubí a l'Abast. 1. Ciències socials, Rubí.\n- Bel, P. A., 2003: "Ferrers i ferreries de Rubí: la seva història", BGCMR, núm. 47, Rubí, p. 61-66.\n- Bel, P. A., 2017: "La indústria aeronàutica republicana a Rubí", BGCMR, núm. 69, Rubí, desembre de 2017, p . 18-21.\n- Vilalta, J., 2017: "Els Timbres", BGCMR, núm. 69, Rubí, desembre de 2017, planes de publicitat.\nLa fabricació d'armes a Rubí durant la guerra civi...


ACTIVITATS / Tossa de Mar / Via Ferrata - Tossa de Mar\nLa via ferrada és un itinerari tant vertical com horitzontal, en el qual no ens agafem únicament de la roca. Està equipada amb divers material: claus, grapes, ponts penjants i tirolines que ens permeten arribar a zones de difícil accés. La seguretat va a càrrec d'un cable d'acer que està present en tota la via del qual ens agafem utilitzant mosquetons, arnesos i dissipadors.\nÉs una activitat que permet gaudir a qualsevol, amb família, amics, comiats de solters .... de la sensació de buit d'una forma molt més senzilla que l'escalada. Al llarg del recorregut gaudirem de la natura i de les vistes que aquesta activitat ofereix.


SOCIETAT - 04/08/2018 19:09 / Redacció\nVÍDEO URGENT Un cavall provoca el pànic a la C17 a l'alçada de Tona\nUn cavall va sorprendre aquest divendres a la tarda a nombrosos conductors corrent en contradirección per la carretera C-17 a l'alçada Tona (Osona). Segons han indicat els Mossos, els fets es van produir al voltant de dos quarts de vuit del vespre quan l'animal es va escapar d'una hípica de la zona i va saltar a l'autovia en direcció a Vic, per on va trotar durant diversos quilòmetres.\nLa presència de l'animal va provocar el pànic entre els conductors, que van haver de frenar de forma brusca per no atropellar-lo, fet que va provocar xocs sense grans conseqüències entre cotxes, segons va indicar la policia catalana.\nUna patrulla dels Mossos va intentar fitar al cavall durant el seu recorregut. Finalment, la Policia Catalana, juntament amb la Policia Local i personal de la hípica, van poder detenir-ho. L'animal va ser retornat a la hípica d'on havia fugit i tot va quedar en un ensurt.\nParaules clau: CAVALL PÀNIC C17 TONA\nURGENT VÍDEO Eduardo Inda al President Torra: "es un personaje supremacista, racista y profundamente fascista"\nEl Majordom Millo fa una rebequeria de nen petit i bloqueja a Xavier Sala-i-Martin\nVÍDEO URGENT: L'excap d'Economia a la BBC diu això sobre l'1-O\nVÍDEO URGENT: Pilar Rahola carrega amb duresa contra l'actitud dels Mossos de Buch


» Centaurus A, observada d’una manera més intensa.\nCentaurus A, observada d’una manera més intensa.\nMaig 18, 2012 | Categoria: Articles\nL’estranya galàxia Centarus A, ha estat enregistrada en aquesta nova imatge per l’Observatori Europeu Austral. Amb un temps d’exposició de més de 50 hores, és probablement la imatge amb més detall obtinguda fins ara d’aquesta peculiar galàxia. Va ser obtinguda amb la Wide Field Imager (WFI) instal·lada en el telescopi de 2,2 metres de diàmetre MPG/ESO, situat a l’observatori de La Silla, a Xile.\nCentaurus A, també és coneguda com NGC 5128, és una galàxia el·líptica massiva molt peculiar, amb un forat negre supermassiu situat en la seva regió central. Es troba a una distànca de 12 milions d’anys llum de nosaltres, en la constel·lació austral de Centaurus. Aquesta galàxia té la particularitat de ser la galàxia amb l’emissió més inensa en senyals de ràdio. Els astrònoms creuen que del brillant nucli, sorgeixen les fortes emissions d’ones de ràdio i els fluxos energètics de Centaurus A, que estan produïts per un forat negre central amb una massa aproximada de 100 milions de vegades la del Sol. La matèria es troba tan densa en aquesta regió central, que allibera enormes quantitats d’energia a mesura que cau dins del mateix forat negre.\nLa imatge s’ha obtingut amb l’instrument WFI, el qual no permet apreciar la naturalesa sencera d’aquesta galàxia el·líptica, mostrant la forma més allargada de les regions exteriors i més dèbils. La brillantor que registra la major part d’aquesta imatge, prové de centenars de milers de milions d’estrelles velles i fredes. A diferència d’altres galàxies el·líptiques, les suaus estructures de Centaurus A, es troben pertorbades per una àmplia banda irreglar de material fosc que a la seva vegada enfosqueix el centre de la galàxia.


Finances ètiques – Respon.cat\nLa Cambra de Barcelona organitza la jornada "Finances ètiques".\nL'objectiu de la jornada és informar d'un ús diferent dels diners, més social i més ètic, invertint en projectes d'economia social, solidària i cooperativa.\nLa jornada està destinada a persones emprenedores i empreses que vulguin conèixer altres formes de gestionar els fons que dipositem en el sistema bancari tradicional.\n· Les finances ètiques: Què són i com funcionen?\n· Les principals iniciatives de Finances Ètiques\n· És segura la banca ètica?\n· Quins productes s'ofereixen?\n· S'hi poden tenir comptes corrents i operar amb targetes?\n· Es concedeixen préstecs? Amb quines condicions?\n· A qui es dirigeixen els serveis financers?\n· Quins són els costos per treballar amb banca ètica ?\nSr. Xavi Teis, responsable de comunicació de Coop57\nData i hora: 28/5/2018: 09:30h\nLloc: Oficines centrals Cambra Barcelona. Av Diagonal, 458, 08006 Barcelona\nLes places són limitades. Inscripcions des d'aquest enllaç\nTags esdevenimentssector financer\nGràcies a Airpharm per fer possible Respon.cat, juntament amb les altres 36 empreses membres que en formen part.Microvídeo a càrrec de Ma. José Muñoz, directora de Qualitat d’Airpharm Dimecres 11 de


La meitat dels diputats del PP voten per error a favor de la consulta\nFins a 91 parlamentaris donen suport al dret a decidir a la cambra catalana tot i l'abstenció del PSC\n2 min. Barcelona 27/02/2014 12:38\n651x366 Els diputats del PP català al Parlament en una votació amb el portaveu, Enric Millo, indicant el vot a favor / ACN Els diputats del PP català al Parlament en una votació amb el portaveu, Enric Millo, indicant el vot a favor / ACN\nEl suport a la consulta ha assolit el suport de més de dos terços dels diputats del Parlament aquest dijous. Això ha estat possible gràcies a què 9 dels 17 electes del PP presents a la cambra s'han sumat per error al vot afirmatiu que han emès CiU, ERC, ICV-EUiA i la CUP. Els altres 8 diputats populars s'hi han oposat, com els de C's. Al seu torn, el PSC s'hi ha abstingut.\nPer tant, la consulta ha rebut 91 vots a favor, 17 en contra i 18 abstencions. La votació en qüestió s'ha realitzat en motiu de l'aprovació del compte general de la Generalitat del 2011 elaborat per la Sindicatura de Comptes. El primer punt del dictamen constatava el "finançament injust que ha tingut Catalunya per afrontar l'infrafinançament de les competències que l'Estat ha transferit a les comunitats autònomes" i, per tant, fixava la "necessitat que el poble de Catalunya pugui determinar lliurement i democràticament el seu futur col·lectiu per mitjà d'una consulta per definir un nou marc polític que pugui posar fi al dèficit fiscal crònic".\nFonts populars indiquen que la confusió s'ha degut a què el portaveu parlamentari del PP, Enric Millo, s'ha equivocat a l'hora d'indicar el sentit del vot a la resta de diputats populars. Alguns d'aquests, però, com la presidenta del partit a Catalunya, Alícia Sánchez-Camacho, se n'han adonat a temps i hi han votat en contra.


✿ ⊱ carxofa Cynara scolymus Full Herboristerie\nFull de Carxofa Cynara scolymus Herboristerie\nFull de Carxofa Cynara Herboristerie scolymu\nFacilita les funcions d'eliminació urinària i digestiva; utilitzat com colagog colerètic i; promou l'excreció renal d'aigua\n50 g100 g125 g250 g1 kg\nL'amic del fetge.\nNom en llatí: Cynara scolymus L.\nNoms comuns: Bérigoule\nParts utilitzades: Fulles\nOrigen: cultius, principalment per al consum de la part carnosa del receptacle, també proporcionen la droga (Bretanya a França)\nPropietats de la carxofa\nIndicacions i Usos de la Carxofa\nUsos tradicionals a base de plantes de carxofa fulles fresques o seques, sucs (planta sencera o més líquids) o extractes sòlids. A França, la nota explicativa de l'Agència de Medicaments (1998) admet que és possible utilitzar el full de carxofa\nper facilitar les funcions d'eliminació urinària i digestiva;\ncom un colerètic i colagog;\nper promoure l'excreció renal d'aigua.\nEls efectes beneficiosos de la carxofa al fetge i la vesícula biliar molt temps han estat coneguts i apreciats en general al dia següent després abundantment regat. Però com es va assenyalar amb ironia una mica Bruneton * "Durant molts farmacòlegs, les condicions de tractament i la bilis colerètic serien exclusivament de la irritació de la mucosa gàstrica en aquestes condicions, l'interès per augmentar la secreció de la bilis o la contracció de la vesícula biliar estimular no apareix molt clarament. "\n* Bruneton, J., Farmacognòsia - Fitoquímica, Plantes Medicinals, 4a ed, corregida i augmentada, París, Tec & Doc -. Publishing International Medical, 2009, pàg 1288. (ISBN 978-2-7430-1188-8)\nContra-indicacions amb carxofa\ncàlculs biliars o l'obstrucció biliar causa carxofa estimula la producció de bilis\nal · lèrgia a les plantes de la família de les compostes (margarides, aster, camamilla, etc.)\nLa part que s'usa en la teràpia és el sabor amarg de la fulla i no comestible bràctees que usualment mengem.\nOriginària de les regions mediterrànies, la carxofa es va introduir a França a favor de les guerres d'Itàlia.\nLa dosificació de la carxofa\nEn les malalties hepatobiliars\nAmb una infusió de 50 g de fulles / litre, a 15 minuts d'infusió, beure 1 litre / dia\nPrecaucions amb carxofa\nCanvi de la percepció dels sabors\nAssociacions recomanats amb carxofa\n- Gayuba (cistitis)\n- Card Mariano (hépaties)\n- Chrysantellum (hepatitis)\nDescripció botànica de la Carxofa\nLa carxofa és una planta perenne amb arrel gruixuda, carnosa i dura de la planta. La tija, aproximadament 1 metre d'alçada, sense remera, fulles de porta segment molt gran dividit profundament dentades, de color verd pàl · lid per sobre, blanquinós per sota dels lòbuls. Les flors són molt grans flowerheads 6-15 cm, envoltat de nombroses bràctees agudes, robustos, carnosos a la base. El fruit està cobert amb un plomall de plomes.\nCollita: Collit preferiblement el primer any o al final de la floració\nAssecat ràpid i bones condicions perquè les fulles són de color verd i de color blanquinós a la cara superior a la cara inferior.\nSegons les últimes dades del Departament d'Agricultura dels EUA (2010), l'activitat antioxidant de la carxofa, mesurada pel ORACN prova és excel · lent. A més de les espècies i les herbes cabrioles cap del paràmetre rang ORAC, les parts comestibles de les carxofes s'han inclòs totes les altres verdures i es lliguen amb fruits vermells (nabius, mores, nabius). Carxofa "de fons" és el més ric en polifenols totals en la nostra dieta de verdures abans que el julivert i les cols de Brussel · les (mitjana 321 mg · 100 g de verdures fresques, expressada com a equivalent d'àcid gàl · lic).\nL'extracte de carxofa mostra una habilitat per retardar l'oxidació de lipoproteïnes de baixa densitat LDL (colesterol dolent). I com sabem que la luteolina (i en menor mesura, la luteolina 7-0 glucòsid) també es manifesta aquesta activitat, podem assumir que l'activitat antioxidant de la carxofa seria, en part, dels seus flavonoides. Recordem que l'oxidació de les LDL fa que les parets dels vasos de precipitació i la formació de cèl · lules escumoses que redueixen el diàmetre dels vasos sanguinis.\nL'estudi directe d'extractes aquosos de carxofa va mostrar que eren capaços de reduir la peroxidació de lípids i protegir la toxicitat d'un hidroperòxid (t-BHP) en cèl · lules de fetge de rata en cultiu. Aquest tipus de proves ha demostrat que els components de la carxofa com cinarina, luteolina 7-O-glucòsid, o àcids clorogénicos podrien contribuir a la potencial hepatoprotector de la carxofa.\nSaénz Rodrígez et ALS (2002) van estudiar l'efecte de l'extracte de fulla de carxofa (per via oral) sobre la secreció de la bilis (coleresis) al ratol 2. Ells van observar un augment significatiu en el flux de la bilis tant després d'una sola dosi després de l'administració regular durant 7 dies. L'extracte de carxofa va mostrar fins i tot un efecte colerètic similar de la referència de drogues, àcid dehidrocólico.\nTambé es va demostrar que l'extracte aquós de fulles de carxofa era en altes concentracions, és capaç d'inhibir la biosíntesi de colesterol per les cèl · lules de fetge de rata en culture16 17.\nLa protecció cardiovascular\nLes cèl · lules endotelials que recobreixen les parets dels vasos sanguinis alliberament d'òxid nítric NO provoca una relaxació de les seves túniques i per tant la vasodilatació. Va ser montré18 com carxofa salvatge (Cynara cardunculus) va ser capaç d'augmentar la producció d'òxid nítric NO per les cèl · lules endotelials de l'aorta. L'alimentació de les rates velles amb el card ajuda a restaurar vasomotionN 3 similar a l'observada en el nivell de rates joves. Un extracte de fulles de carxofa també pot estimular l'activitat d'un promotor de la eNOS (NO endotelial forma sintasa) per les cèl · lules endothéliales19. Es va observar també que si els flavonoides, com ara luteolina i cinarosida representar un augment en l'expressió de l'ARNm de la eNOS, contra pels àcids caféylquiniques (cinarina i àcid clorogènic) no van tenir efecte.


La XXVI Fira de Circ al Carrer de la Bisbal aposta pel circ local i estrenarà la seva primera producció, Actualitat, Inici\nLa XXVI Fira de Circ al Carrer de la Bisbal aposta pel circ local i estrenarà la seva primera producció\nDel 16 al 18 de juliol arriba XXVI Fira de Circ a la Bisbal d’Empordà fent una marcada aposta pel circ local, no pas per la impossibilitat d’acollir companyies internacionals, si no per la gran qualitat del circ autòcton. Alhora, l’aposta pel circ de proximitat també serveix per donar suport al sector, molt tocat per la crisi econòmica derivada de la pandèmia de COVID-19. Una quarantena d’espectacles i una trentena de companyies (la majoria, catalanes) configuren la programació d’aquest 2021, de la 26a edició de la Fira de Circ al Carrer de la Bisbal.\nLes companyies que no són catalanes procedeixen d’altres punts propers: Euskadi, Andalusia, Madrid o França. Clown, acrobàcies, malabars, trapezi, aeri, equilibrisme, diàbolo, malabars, màstil, perxa xinesa gestual o bàscula són algunes de les disciplines artístiques que conformen la programació d’enguany. Noms com Circ Pistolet, Leandre Clown, En Diciembre, Fusión Callejera, Kolektivo Konica, Cia. Du’k’to (que estrenarà en primícia l’espectacle ‘Lume’), Cia. Alta Gama, Cia. Voletemps, Los Galindos o Duo Laos, posen de manifest la voluntat de potenciar el circ que es fa al territori: propostes d’un gran nivell artístic i per a tots els públics.\nAquest matí s’ha presentat la XXVI Fira de Circ al Carrer en roda de premsa a les Escoles Velles de la Bisbal, un dels escenaris actuals. L’acte ha comptat amb la presència d’Enric Marquès, l’alcalde de la Bisbal; Carles Puig, regidor de Cultura; Albert Piñeira, vicepresident de la Diputació de Girona; i Eva Gasull, portaveu de la Fira de Circ al Carrer. L’acte ha arrencat amb la benvinguda per part de Carles Puig, que ha fet un agraïment a la Fira de Circ al Carrer i n’ha destacat l’altruisme de l’organització. Albert Piñeira, al seu torn, ha fet esment de la «intergeneracionalitat de les arts circense de carrer, la llibertat d’expressió artística que ofereix, la singularitat de la Fira de Circ al Carrer de la Bisbal i l’heterogeneïtat en com combina les diverses disciplines circenses». Finalment, l’alcalde Enric Marquès ha remarcat que «la Fira de Circ al Carrer la Bisbal és un orgull per a la capital de la comarca i un exemple en com el treball conjunt i la suma d’esforços pot consolidar grans projectes».\nUna aposta per la paritat, pels valors socials i per captar nous públics\nDe manera conscient, enguany l’organització ha buscat la paritat a l l’hora de programar les diverses propostes artístiques: un bon exemple d’aquesta tendència és Ino Kollektif, companyia formada únicament per dones. Alhora també s’ha procurat programar espectacles que transmetin valors socials. En aquesta línia, per posar alguns exemple, la Cia. Alta Gama, amb l’espectacle ‘Mentir lo mínimo’, amb l'autoanomenat circ minimalista fa una reflexió sobre la importància que dona la societat a l’aparença física; o Eléctrico 28, que amb ‘Full House’ convida a repensar la convivència entre diferents persones.\nI és que el programa d’enguany vol incidir en la captació de nous públics i per això. Si propostes d’allò més urbanes com Fusión Callejera volen servir per captar el públic més juvenil, la programació manté l’habitual i notable accent contemporani amb espectacles que, a més d’entretenir volen aportar algun missatge. El fet de mantenir part de les retransmissions en línia i en directe dels espectacles també respon a això: que la gent que no pugui assistir a la Fira de Circ al Carrer arran de les limitacions derivades de la pandèmia també pugui gaudir dels espectacles des de casa.\nEnguany, a més, cal destacar una novetat: la Fira de Circ al Carrer fa un pas més enllà i estrenarà la seva primera producció, que vol recuperar el format de cabaret. ‘Cabaret a la Bisbal’ serà l’espectacle que culminarà diumenge la 26a edició de la fira amb una mostra de cabaret farcida de disciplines diverses: roda cyr, suspensió capil·lar, malabars, equilibrisme i música, entre d’altres. Dirigida per la pròpia organització de la Fira i l’artista de circ Skate, serà la primera producció pròpia de la Fira de Circ al Carrer. Oferirà setanta magnètics minuts que, amb Marcel Tomàs de mestre de cerimònies, mesclarà el talent artístic d’artistes com José Luis Redondo, Eva Szwarcer, Amanda Wilson o Planeta Trampolí. Tot, amanit amb la música en directe d’un trio capitanejat pels germans bisbalencs, Aleix i Genís Bou.\nLa Fira de Circ al Carrer tornarà a oferir una programació adaptada a la situació sanitària que es repartirà en tres dies, de divendres a diumenge, a una desena d’espais de la Bisbal d’Empordà amb aforament limitat: la plaça del Castell, Terracotta Museu, plaça Germans Sitjar, Joan de Margarit, Escoles Velles, Mas Clarà, Torre Maria, Biblioteca Lluïsa Duran, Espai Fira (passeig Marimon Asprer) i el Parc 8 de Març. Tal com ja va passar a l’edició passada, les mesures per evitar el risc de propagació de la Covid-19 impliquen que s’hagin de mantenir mesures que assegurin la protecció del públic, artistes i organització, cenyint la fira a diverses pautes i limitacions d’aforament i mobilitat. En aquest sentit, alguns espectacles també seran retransmesos en streaming a través del web i xarxes de la Fira de Circ al Carrer de la Bisbal.\nTal com ja es va fer palès l’any passat, malgrat la situació sanitària i econòmica, la Fira de Circ al Carrer segueix programant i oferint cultura al municipi per tal que, de manera intergeneracional, tothom pugui gaudir de circ. Un any més, la Fira de Circ al Carrer de la Bisbal posa de manifest el seu compromís amb les companyies de circ, el sector cultural i el municipi bisbalenc. Una de les màximes de l’organització de la Fira de Circ al Carrer seguirà essent prioritzar la qualitat d’una programació que sigui constructiva més enllà del criteri estètic, alhora que es garanteixi que sigui satisfactòria per a tots els públics i, també sigui atraient pels artistes.\nCal tenir present que, justament, un dels aspectes més valorats pel públic assistent –segons el darrer estudi encarregat- és la qualitat dels espectacles i de la proposta, amb un 8,98 sobre 10. I és que, malgrat tot, l’edició d’enguany manté intacte l’esperit fundacional del festival: ser una plataforma d’exhibició i difusió de les arts de carrer per tal de fer arribar la cultura a tothom i captar l’atenció de públics diversos.\nUna trentena de companyies, una quarantena d’espectacles i un taller de circ\nLes Spectacles del 23, Leandre Clown, En Diciembre, Guga&Silvia, Javi Malabares, Little Testa, Cia. Estampades, Cia. La Kanija, Fusión Callejera, Duo Laos, Mr Divinetz, Kolektivo Konica, Cris-is, Cia Du’k’to, Circ Pistolet, Ino Kollektiv, Los Galindos, El que maqueda de teatre, Taller de Circ, Ramiro, Electrico 28, Maite Guevara, Cia. Anna Confetti, Cie. Lazuz, Cia Voletempa, Cia Alta Gama i Los Herrerita. A aquestes companyies cal sumar-hi la sisena d’artistes que participaran a ‘Cabaret a la Bisbal’, la producció pròpia de la Fira de Circ al Carrer de la Bisbal: José Luis Redondo, Eva Szwarcer, Amanda Wilson, Planeta Trampolí, Iñigo, Futbol Free Style i, el mestre de cerimònies, Marcel Tomàs. Són els noms que configuren la programació de la XXVI Fira de Circ al Carrer de la Bisbal, que supera en escreix la trentena.\nEnguany, en total, seran una quarantena d’espectacles d’allò més diversos. I un taller de circ per a la mainada, de la mà de la Cia. Los Herrerita.\nUna fira en format presencial amb aforament limitat i retransmissions en directe\nLluny encara de tornar a ocupar lliurement places i carrers de la Bisbal, tal com ja va passar l’any passat, l’excepcionalitat de la situació actual farà que els espectacles s’ofereixin de manera presencial, en espais amb aforament limitat i amb control d’accés. A més, alguns espectacles podran ser seguits massivament en línia i en directe per xarxes i web de la Fira de Circ al Carrer i per Televisió Costa Brava.\nSi l’any passat l’organització va trobar-se prop d’un 10 i un 15 % de les cadires buides per persones que havien reservat entrades i no assistien a la funció (mentre hi havia gent que es quedava sense entrada), enguany s’ha apostat per una fira de pagament. Les entrades s’hauran d’adquirir a través de la plataforma Koobin i es podran trobar tots els enllaços a través del web de la fira i els preus seguiran essent estrictament populars: la majoria valdran 2 euros i alguns, excepcionalment 3 o 5.\nUna desena d’escenaris arreu de la Bisbal\nUna desena d’escenaris acolliran enguany tota la programació de la XXVI edició de la fira bisbalenca. Tal com remarquen les mesures de prevenció establertes per a la prevenció de la Covid-19, cal que siguin espais a l’aire lliure on es pugui controlar l’aforament. En aquest sentit, els espectacles es faran en espais bisbalencs tan diversos com la plaça del Castell, el Terracotta Museu, la plaça Germans Sitjar, l’Escola Joan de Margarit, les Escoles Velles, l’Escola Mas Clarà, els jardins de Torre Maria, els exteriors de la Biblioteca Lluïsa Duran, l’Espai Fira (passeig Marimon Asprer) i el Parc 8 de Març.\nI és que els efectes colaterals de la situació sanitària, tal com ja va passar l’any passat, faran que la Fira de Circ al Carrer de la Bisbal d’Empordà no pugui incloure propostes com l’Espai Off d’actuació d’artistes emergents, el Firabar, o el mateix Espai Fira. Aquestes propostes intrínseques al festival, enguany no podran celebrar-se a fi de cenyir-se a als protocols i mesures establertes per a la prevenció de la Covid-19. Fruit de la situació sanitària actual, també s’ha hagut de desestimar la presència d’escoles de circ a la programació de la XXVI Fira de Circ al Carrer de la Bisbal d’Empordà. Si bé l’organització sempre aferma la seva aposta per donar-hi visibilitat, enguany tampoc ha estat possible.\nInauguració amb ‘La fita’ de la Cie. Les Spectacles del 23\nL’espectacle inaugural d’enguany serà ‘La fita’ de la Cie. Les Spectacles del 23: una proposta de carrer farcida d’humor i circ. Quadrant aeri, equilibris impossibles i trapezi magnètic: serà un show per a tota la família. No és casual que la companyia faci 15 anys que actua arreu de les més prestigioses pistes de circ d’Europa: Cirque d’Hiver Bouglione de París, el National State Circus de Budapest o el Circus Krone de Munich, per citar-ne alguns.\nEstrena de la primera producció pròpia de la Fira de Circ al Carrer de la Bisbal\nLa XXVI Fira de Circ al Carrer de la Bisbal d’Empordà oferirà una estrena i una primícia: la primera producció pròpia. La Fira de Circ al Carrer fa un pas més enllà amb una producció de collita pròpia que vol recuperar el format de cabaret. ‘Cabaret a la Bisbal’ serà l’espectacle que culminarà diumenge la 26a edició de la fira el diumenge amb una mostra de cabaret farcit de disciplines diverses: roda cyr, suspensió capil·lar, malabars, equilibrisme i molt més. Amb direcció artística de la organització de la Fira de Circ al Carrer i l’Skate, la primera producció amb el segell de la Fira oferirà setanta magnètics minuts que, amb Marcel Tomàs de mestre de cerimònies, mesclarà el talent artístic d’artistes com José Luis Redondo, Eva Szwarcer, Amanda Wilson o Planeta Trampolí. Per acabar-ho d’adobar hi haurà la col·laboració dels Bou Brothers, un trio format pels germans Aleix i Genís Bou, reconeguts músics bisbalencs que acabaran d’ ambientar el cabaret.\n‘Fruit estrany’: la segona residència de la Fira de Circ al Carrer de la Bisbal\nLa XXVI Fira de Circ al Carrer de la Bisbal d’Empordà inclourà l’estrena de la segona residència que ha acollit: ‘Fruit Estrany’ de la Cia. Estampades. Un espectacle viu, obert i canviant (segons l’estat d’ànim de les artistes) que la companyia forjarà l’espectacle de l’1 al 15 de juliol a la Bisbal d’Empordà. I el presentaran el dissabte de fira: serà un espectacle gestual de 40 minuts, que farà dues funcions durant la tarda de dissabte.\nLa proposta és una història de supervivència, d’ànimes que es volen sorprendre i superar, així com trencar límits, habitar l’estranyesa i entomar els accidents vitals. La Cia. Estampades planteja seguir ensenyant-los, abraçant-los, bategar-los i continuar. Seguir iniciant nous cicles, cercant nous llenguatges i adoptant noves formes per tornar a començar.\nSinergies amb FiraTàrrega\nAmb la refermada voluntat de seguir essent una plataforma d’exhibició i difusió de les arts de carrer per tal de fer arribar la cultura a tothom, la Fira de Circ al Carrer de la Bisbal ha establert sinergies amb FiraTàrrega a través del Circuit Nòmada. A fi de contrarestar la caiguda de contractació artística provocada per la pandèmia de la COVID-19 i per tal de dinamitzar el mercat de les arts de carrer, el Circuit Nòmada vol implicar els agents programadors de Catalunya i de l'Estat espanyol en una xarxa d'exhibició de propostes artístiques seleccionades per la Fira i que seran exhibides en municipis de diferents territoris al llarg de 2021. El projecte del Circuit Nòmada no és únicament una oferta artística sinó que contempla, a més, activitats de dinamització del mercat escènic i estratègies de vinculació amb l'espectador i el territori. Enguany actuen a la Fira de Circ al Carrer a través del circuit nòmada el Kolektivo Konika i Cia. Alta Gama.\nImatge gràfica inspirada en ceràmica de la Bisbal i venda de rajoles\nLa imatge gràfica de la 26a edició de la Fira de Circ al Carrer de la Bisbal d’Empordà enguany està dissenyada per Ramon Ponsatí. Inspirada en les rajoles de ceràmica tradicional de la Bisbal, combinant elements, la gràfica (n’hi ha tres de diferents) combina la tradició artesanal autòctona amb els elements de circ.\nA través d’una col·laboració amb la Federació de Comerç de la Bisbal d’Empordà, aquestes imatges tan originals que ha creat Ponsatí podran adquirir-se als establiments associats a l’entitat de comerciants en forma de rajola de ceràmica de la Bisbal. Com ja és habitual també podran comprar-se samarretes amb les gràfiques diverses de la XXVI Fira de Circ al Carrer de la Bisbal. La recaptació que se’n faci també anirà destinada a l’organització de la Fira de Circ al Carrer.\nEl pressupost d’enguany s’incrementa un 30 %. En aquest sentit, el 40% del pressupost prové de l’Ajuntament de la Bisbal d’Empordà, mentre que la resta de l’aportació econòmica, a parts iguals, prové de la Diputació de Girona amb (20%) i de la Generalitat de Catalunya (20%). La resta (20%) prové d’ingressos propis: la recaptació que es fa amb entrades, rajoles, samarretes i servei de bar. Cal tenir present que un 60 % del pressupost va destinat a companyies.


Dissabte, 11 Maig 2019 10:47\nAntonio Farré Riba, cap de llista de Junts per Agramunt\nBiografia Sóc mestre jubilat, tinc 63 anys. He estat a l’Ajuntament d’Agramunt quatre mandats no consecutius, dos a govern i dos a oposició. També he estat conseller comarcal d’Ensenyament en aquest últim mandat i sóc cap local del PDeCAT. Estic molt involucrat amb la vida associativa i esportiva d’Agramunt. Quin és el seu lema de campanya? ‘Propers, de tu a tu’. Penso que hem de ser més propers i no anar de sobrats. Escoltar…\nDimecres, 08 Maig 2019 15:50\nEl CAP d'Agramunt instal·la un sistema automàtic de gestió del magatzem\nEl CAP d'Agramunt ha instal·lat recentment un nou sistema digital de gestió del magatzem, que permet fer comandes automàtiques de material sanitari a l’operador logístic en funció de l’estoc disponible en cada moment. Es tracta del primer cop, en l’àmbit de l’atenció primària de Lleida, que s’incorpora aquest model de gestió de magatzem. Concretament, el nou sistema disposa de prestatgeries de doble calaix amb sistema d’identificació per radiofreqüència, Radio Frequency Identification(RFID). Aquest nou sistema utilitza…\nDimarts, 07 Maig 2019 12:46\nEl TSJC cita a declarar el pròxim 4 de juny l'alcalde d'Agramunt com a investigat per l'1-O\nEl Tribunal Superior de Justícia de Catalunya (TSJC) ha citat a declarar el pròxim 4 de juny l’alcalde d’Agramunt i diputat d’ERC al Parlament, Bernat Solé, com a investigat per un delicte de desobediencia en el referèndum de l'1 d'octubre, arran d'una querella de la Fiscalia Superior de Catalunya que l'acusa de participar activament en la seva organització. Fiscalia va presentar la querella el 12 de febrer, on argumenta que Solé va dictar un decret…\nDivendres, 03 Maig 2019 11:12\nAgramunt estrena una planta de tractament d’aigua a Almenara Alta\nAgramunt ha posat en funcionament una planta de tractament que dotarà d’aigua de qualitat al nucli d’Almenara Alta. L’actuació ha costat 44.400 euros i s’emmarca en el projecte integral que impulsa l’Ajuntament d’Agramunt i que pretén dotar d’aigua de qualitat a tot el municipi. L’alcalde, Bernat Solé, ha explicat que “per motius geogràfics, la nova potabilitzadora d’Agramunt no pot dotar d’aigua a Almenara Alta, motiu pel qual hem plantejat una estació independent”. Tot i que…\nDimarts, 30 abril 2019 15:33\nEl forner Josep Maria Penella Esmatges d'Agramunt, distingit amb el Diploma de Mestre Artesà Alimentari\nEl former Josep Maria Penella Esmatges d’Agramunt ha estat distingit amb el Diploma de Mestre Artesà Alimentari per part del Departament d'Agricultura, Ramaderia, Pesca i Alimentació (DARP) en reconeixement del mestratge excepcional amb el qual l'artesà exerceix el seu ofici, com publicava ahir el Diari Oficial de la Generalitat de Catalunya (DOGC). Penella ha estat distingit juntament amb 35 persones més, de les quals 19 són forners, 8 pastissers, 5 carnissers, cansaladers i xarcuters, dos…\nDilluns, 29 abril 2019 18:54\nAgramunt obre el nou Espai Cívic, ubicat a l'antiga llar d'infants\nAgramunt va estrenar dissabte el nou Espai Cívic, ubicat a l’antiga llar d’infants, que es trobava tancada des de la riuada del 2015. Ho va fer amb una marató de sang, que va aconseguir un total de 186 donacions. Les obres a l’Espai Cívic van començar al gener i acabaran en les properes setmanes. Està previst que l’equipament aculli activitats dirigides a persones de totes les edats, organitzades tant per les entitats com pel consistori.…\nDilluns, 29 abril 2019 15:10\nNou residències i un centenar d'avis, als tercers Jocs Olímpics de la Gent Gran a Agramunt el 16 de maig\nAgramunt acollirà el proper dijous 16 de maig la tercera edició dels Jocs Olímpics de la Gent Gran amb la participació de 9 residències de l'Urgell i un centenar d'usuaris. La iniciativa té com a objectius promoure l'activitat física entre la gent gran i incrementar les seves relacions socials. L'activitat comptarà també amb mig centenar de voluntaris i els alumnes de les dues escoles de primària de la localitat, que s'encarregaran de la inauguració i de la…


L'autor del tiroteig passarà a disposició judicial quan rebi l'alta\nL'autor del tiroteig a Gavà passarà a disposició judicial quan rebi l'alta\nEls Mossos segueixen amb la «sòlida» línia d'investigació per la qual el tiroteig estaria relacionat amb el crim de Miami Platja, ja que el cadàver de l'assassinat es vetllava al tanatori de Gavà\nActualitzada 07/07/2017 a les 15:50\nL'home que va tirotejar dos policies locals de Gavà passarà a disposició judicial quan rebi l'alta mèdica i mentrestant estarà sota custòdia policial a l'Hospital Clínic de Barcelona, on es recupera de les ferides sofertes durant la seva detenció.\nAixí ho han confirmat a Efe fonts pròximes a la investigació. El detingut, un espanyol de 44 anys sense antecedents, va intentar atropellar dos Mossos d'Esquadra que li van donar l'alt quan fugia en cotxe després del tiroteig, i per evitar-ho els agents van efectuar diversos trets, que van lesionar Jorge C.C. en un braç i una cama.\nDe la seva banda, els dos agents ferits també estan hospitalitzats, un en situació greu a l'Hospital de Bellvitge i un altre, de menor magnitud, al centre hospitalari de Vall d'Hebron.\nAhir a la tarda, el conseller d'Interior, Jordi Jané, va detallar que el sergent que va rebre un impacte a la cara havia estat operat d'urgència i que la intervenció havia anat bé, encara que no es podia garantir que es trobés fora de perill.\nMentre s'espera que el detingut passi a disposició judicial, els Mossos segueixen amb la «sòlida» línia d'investigació oberta després del succés, per la qual el tiroteig de Gavà estaria relacionat amb el crim del passat 3 de juliol d'un home a Miami Platja, a Mont-roig del Camp (Baix Camp).\nEs dóna el cas que el cadàver de l'assassinat, de 63 anys, es vetllava precisament ahir al tanatori de Gavà, prop d'on el detingut va disparar els policies, ja que la munició usada en els dos casos coincideix.\nEls Mossos també indaguen si el detingut està relacionat amb el tiroteig protagonitzat el passat 29 de juny a Vilanova i la Geltrú (Garraf), on un home va irrompre en un bar i va disparar mortalment un cambrer i va deixar ferida greu la propietària del local.\nPrecisament, la policia científica de la policia catalana està estudiant la rèplica d'AK-47 tipus subfusell que va utilitzar ahir l'agressor per descobrir si els tres atacs s'han efectuat amb la mateixa arma.


Col·legi La Milagrosa Cullera | Graduació 4t ESO\nUn any més, però cada curs sembla un esdeveniment nou, celebrem la graduació dels nostres benvolguts alumnes de 4t d’ESO. El passat divendres gaudírem d’aquest acte tan especial, professors, alumnes i famílies i compartírem uns moments de convivència i complicitat.\nA les 18:30 celebràrem una eucaristia on vam poder observar com de majors s’havien fet els nostres i les nostres alumnes de 4t. És un privilegi ser testimoni de la seua evolució des dels tres anys fins la seua adolescència.\nEn acabar, es va fer lliurament de les orles, moment en què a totes les persones que estàvem allí se’ns va soltar alguna llàgrima. Però per finalitzar hi hagué una exhibició de fotografies i vídeos que ens feren passar d’aquelles llàgrimes al somriure més afectuós i simpàtic.\n[fancygallery id=”30″ album=”65″]\nI, com no podia faltar, l’AMPA sempre atenta i col·laboradora en tots els esdeveniments desenvolupats al col·legi, organitzà un vi d’honor i un “photocall” per a tots els presents.\nLa Comunitat Educativa vol expressar des d’aquesta finestreta als seus alumnes de 4t que sempre formaran part de nosaltres i, directament per a tots ells: “si ens necessiteu podeu comptar amb nosaltres en qualsevol moment, el col·le serà sempre casa vostra, no ho dubteu. Sempre serà una alegria vore-vos de nou. Fins sempre, ah… i recordeu que vos esperem al sopar d’Antics Alumnes al novembre”.\nUna Imatge una Història\nENQUESTES 2015 – 2016ISBN dels llibres per al curs 2016 – 2017


Presentem «Tots aquests anys» de Feliu Formosa i Josep M. Benet i Jornet -\n/ Presentem «Tots aquests anys» de Feliu Formosa i Josep M. Benet i Jornet\n02/03/2021 19:00 h Llibreria Documenta - Pau Claris 144 Barcelona\nPresentem «Tots aquests anys» de Feliu Formosa i Josep M. Benet i Jornet\nEPISTOLARI 1972-1980. La correspondència que van mantenir Feliu Formosa i Josep M. Benet i Jornet.\nFeliu Formosa (1934) i Josep M. Benet i Jornet (1940- 2020) van trenar una llarga amistat –marcada per la passió pel teatre, per la literatura i pel rigor cultural– al llarg de més de mig segle. Entre 1972 i 1980, en concret, aquesta relació personal i artística va prendre la forma d’una vivíssima correspondència, que es recull en el llibre que presentem.\nAquest període coincideix, d’una banda, amb una de les primeres i brillants reinvencions dramatúrgiques de Benet que culminarà amb la inquietant Revolta de bruixes (1976) i, de l’altra, amb un dels cicles literaris més excel·lents de les lletres catalanes contemporànies, que componen els poemes de dol del Cançoner (1976) i el dietarisme descarnat d’El present vulnerable (1979), de Formosa, gestats a l’entorn de la mort de la seva primera esposa, l’actriu Maria Plans, el 1974.\nHistòria cultural en directe, creació literària en ebullició, vides contades de primera mà: aquest epistolari és la crònica d’una època de canvis decisius, i de la fonamentació més sòlida dels temps a venir.\nFeliu Formosa conversarà amb Carlota Benet –filla de Josep M. Benet i Jornet– i Enric Gallén –autor del pròleg del llibre–.\nEs respectaran totes les mesures sanitàries: màscara, ventilació, gel i separació.


Àlex Lliteras donarà nom a un guardó de periodisme esportiu\nCreats pel Govern, Diari d’Andorra, RTVA i el MoraBanc, premiaran l’excel·lència\nGorka Aixàs, Sílvia Riva, Xavi Mujal i Ignasi de Planell a la presentació del premi.\nLa figura del periodista Àlex Lliteras, mort a l’octubre, serà recordada amb uns premis de periodisme esportiu que reconeixeran l’excel·lència i que portaran el seu nom. Impulsats pel Govern, juntament amb el Diari d’Andorra i Ràdio i Televisió d’Andorra (els dos mitjans del país on va treballar), i també pel MoraBanc Andorra, estaran dotats amb 5.000 euros per treballs presentats en català. Neix “amb la voluntat de recordar l’Àlex i que el seu llegat també sigui recordat per la feina vinculada al periodisme esportiu”, va explicar el director d’RTVA, Xavi Mujal. De la seva banda, la ministra de Cultura i Esports, Sílvia Riva, va destacar que “era important tenir un reconeixement cap al periodisme esportiu i amb els valors que es volien transmetre, els premis només podien portar un nom, el d’Àlex Lliteras”.\nL’acte de presentació dels premis va realitzar-se a l’hotel Rosaleda d’Encamp i també va comptar amb la presència del director general de Premsa Andorrana (editora del Diari d’Andorra), Ignasi de Planell, així com el president del BC MoraBanc Andorra, Gorka Aixàs.\nLes bases del guardó es publicaran demà al BOPA.


Som així, tu mateix | Notícies / Noticias Tarragona diari digital Tarragona21\nSom així, tu mateix\nTots tenim experiències vitals que ens defineixen, que deixen empremta i que fan que hàgim arribat a ser els adults que som. Per mi, la meva experiència vital passa per l’escoltisme, en una edat en què es va forjant la personalitat i les idees i conviccions que ens acompanyaran al llarg de la vida. Van ser quinze anys d’anar al cau cada dissabte per la tarda, de decidir entre tots quin projecte fèiem, de planificar com ho faríem i què ens calia, de portar-ho a la pràctica i, al final de tot, fer revisió de què havia anat bé i què calia millorar. Quinze anys funcionant de la mateixa manera acaben deixant un hàbit arrelat en la manera de fer les coses.\nMònica Alabart és la número dos d’ERC-MES-MDC a Tarragona\nL’ideari escolta s’escau perfectament per aquests dies que estem vivint: “som decidits i afrontem les dificultats sense por” és una de les que més m’agrada i, és cert, que els temps que ens vénen per davant no seran fàcils. Estar només a dues eleccions de poder assolir la independència pot fer una mica de por, sobretot per la incertesa que pot generar. Serà una època de canvis en què caldrà anar avançant pas a pas, anar veient per on va el camí, ja que serà un camí que fem per primera vegada. Però és un camí apassionant que ens pot portar a un futur millor com a país i que hem d’afrontar sense por.\nHi ha una altra màxima dins el món de l’escoltisme que hauríem d’aplicar per al bon funcionament del nou ajuntament: “aprenem a treballar en equip i tot ho fem entre tots”. Potser és una mica utòpic pensar que a l’ajuntament tot ho podem fer entre tots, però sí que és imprescindible que fem un pas ferm cap a la regeneració democràtica i cap a fomentar la participació. Hem d’anar cap a un model d’ajuntament on els ciutadans puguin participar de veritat, on es vegin representats de manera més directa, no només mitjançant els regidors, on entitats i associacions puguin fer arribar directament les seves propostes. I on siguin escoltats. Fins ara els polítics parlaven de fer una ciutat per les persones, cada vegada estic més convençuda que hem de fer una ciutat amb les persones.\nPer acabar, una darrera màxima dels escoltes: “aprenem a ser útils i a fer servei”. Amb aquesta voluntat de servei estem ara aquí, encarant aquestes municipals. Esperant poder ser útils per aquest viatge que ara comença i fer servei a la ciutat i al país, obrint les finestres de l’ajuntament i deixant que corri aire fresc.\nSom un equip de gent preparada, honesta i treballadora, que estem cada dia a la nostra feina i que pensem que ara és el moment de posar-nos al servei de la nostra ciutat. Com diuen al cau: “som així, tu mateix”.\n27/03/2015 Cromos, salsitxes i cap argument\n18/06/2015 Pau Ricomà: ‘Comença una nova època a l’Ajuntament de Tarragona’\n21/11/2016 Neus Cerdà: ‘Nota en resposta al sr. Ferré, membre de l’executiva del PSC del Camp de Tarragona’


Alavés vs Ath.Bilbao en directe, Futbol en directe - Diari de Girona\nDiari de Girona » Esports » Futbol » LaLliga Santander » Alavés - Ath.Bilbao\nPartit: Alavés - Ath.Bilbao\nPrèvia del Alavés-Ath.Bilbao\nCanvi al Alavés, entra al camp Alexis substituint Edgar Méndez.\nRematada fallada per Raul García (Athletic Club) després del llançament amb la dreta des de molt lluny i en posició inversemblant molt a prop del pal dret, ha marxat lleugerament desviat. Assistència de Mikel Rico.\nRematada fallada per Edgar Méndez (Alavés) després del llançament amb la dreta des de més de 25 metres surt fregant l'esquadra dreta.\nRematada fallada per Aymeric Laporte (Athletic Club) després de llançament amb l'esquerra des de fora de l'àrea que marxa molt per sobre el travesser. Assistència de Muniain.\nRematada fallada per Raul García (Athletic Club) després d?un llançament amb el cap des del centre de l'àrea surt fregant l'esquadra esquerra. Assistència de Beñat Etxebarria amb un centre a l'àrea després de treure una falta.\nRematada fallada per Íñigo Lekue (Athletic Club) després del llançament amb la dreta des de fora de l'àrea la pilota es perd pel costat dret de la porteria.\nFora de joc, Alavés. Marcos Llorente ha intentat una passada en profunditat però Rubén Sobrino estava en posició de fora de joc.\nRematada parada a l'esquadra esquerra. Aymeric Laporte (Athletic Club) després d?un llançament amb el cap des del centre de l'àrea. Assistència de Raul García amb una passada de cap.\nCórner, Athletic Club. Córner comès per Theo Hernández.\nRematada fallada per Víctor Camarasa (Alavés) després del llançament amb la dreta des de fora de l'àrea que se?n va molt amunt i desviat per la dreta. Assistència de Ibai Gómez.\nRematada parada a l'esquadra esquerra. Aduriz (Athletic Club) després d?un llançament amb el cap des del centre de l'àrea. Assistència de De Marcos.\nGooooool! Alavés 1, Athletic Club 0. Theo Hernández (Alavés) després de llançament amb l'esquerra des de la banda esquerra de l'interior de l'àrea a l'esquadra dreta. Assistència de Ibai Gómez amb un centre a l'àrea després d'un servei de cantonada.\nCórner, Alavés. Córner comès per Kepa.\nRematada parada alt i pel centre de la porteria. Kiko Femenía (Alavés) després del llançament amb la dreta des de fora de l'àrea. Assistència de Víctor Camarasa.\nCórner, Athletic Club. Córner comès per Kiko Femenía.\nRematada rebutjada de Balenziaga (Athletic Club) després de llançament amb l'esquerra des de la banda esquerra de l'interior de l'àrea. Assistència de Iñaki Williams.\nRematada fallada per Iñaki Williams (Athletic Club) després de llançament amb l'esquerra des de la banda esquerra de l'interior de l'àrea la pilota es perd pel costat dret de la porteria. Assistència de Aduriz amb una passada de cap.\nRematada parada per baix a l'esquerra. Edgar Méndez (Alavés) després del llançament amb la dreta des del costat dret de l'interior de l'àrea. Assistència de Deyverson passada llarga.\nRematada parada sota pals. Raul García (Athletic Club) després de llançament amb l'esquerra des de fora de l'àrea.\nFora de joc, Alavés. Edgar Méndez ha intentat una passada en profunditat però Víctor Camarasa estava en posició de fora de joc.\nRematada fallada per Rodrigo Ely (Alavés) després d?un llançament amb el cap des del centre de l'àrea la pilota es perd pel costat dret de la porteria. Assistència de Ibai Gómez amb un centre a l'àrea després de treure una falta.\nRematada fallada per Raul García (Athletic Club) després d?un llançament amb el cap des del centre de l'àrea la pilota es perd pel costat dret de la porteria. Assistència de Beñat Etxebarria amb un centre a l'àrea després d'un servei de cantonada.\nCórner, Alavés. Córner comès per Mikel San José.\nFora de joc, Alavés. Víctor Camarasa ha intentat una passada en profunditat però Zouhair Feddal estava en posició de fora de joc.\nRematada parada sota pals. Aduriz (Athletic Club) després del llançament amb la dreta des del centre de l'àrea. Assistència de Balenziaga amb un centre a l'àrea.\nRematada rebutjada de Beñat Etxebarria (Athletic Club) després del llançament amb la dreta des de fora de l'àrea. Assistència de Iñaki Williams.\nRematada fallada per Aduriz (Athletic Club) després del llançament amb la dreta des del costat dret de l'interior de l'àrea que es va alt i per l'esquerra. Assistència de Muniain.\nRematada fallada per Ibai Gómez (Alavés) després del llançament amb la dreta des del centre de l'àrea molt a prop del pal dret, ha marxat lleugerament desviat.\nEl joc està aturat a causa d'una lesió de Víctor Camarasa (Alavés).\nRematada fallada per De Marcos (Athletic Club) després del llançament amb la dreta des de fora de l'àrea la pilota es perd pel costat esquerra de la porteria després d'un servei de cantonada.\nRematada parada alt i pel centre de la porteria. Aduriz (Athletic Club) després d?un llançament amb el cap des del centre de l'àrea. Assistència de Yeray Álvarez amb un centre a l'àrea.\nRematada fallada per Muniain (Athletic Club) després del llançament amb la dreta des de fora de l'àrea la pilota es perd pel costat dret de la porteria després d'un servei de cantonada.\nRematada rebutjada de Raul García (Athletic Club) després de llançament amb l'esquerra des del centre de l'àrea. Assistència de Iñaki Williams.\nRematada fallada per Edgar Méndez (Alavés) després del llançament amb la dreta des del costat dret de l'interior de l'àrea que marxa molt per sobre el travesser.\nFora de joc, Alavés. Zouhair Feddal ha intentat una passada en profunditat però Manu García estava en posició de fora de joc.\nRematada parada per baix a l'esquerra. Aduriz (Athletic Club) després d?un llançament amb el cap des del centre de l'àrea. Assistència de De Marcos amb un centre a l'àrea.\nFora de joc, Alavés. Víctor Camarasa ha intentat una passada en profunditat però Edgar Méndez estava en posició de fora de joc.\nRematada fallada per Raul García (Athletic Club) després del llançament amb la dreta des de la banda dreta que marxa molt per sobre el travesser.\n13' Targeta groga per a Balenziaga\n35' Targeta groga per a Deyverson\n40' Targeta groga per a Muniain\n55' Targeta groga per a San José\n65' Íñigo Lekue substitueix a Balenziaga\n66' Rubén Sobrino substitueix a Víctor Camarasa\n73' Gaizka Toquero substitueix a Ibai Gómez\n78' Mikel Rico substitueix a Beñat\n83' Targeta groga per a Aymeric Laporte\n84' Alexis substitueix a Edgar Méndez\n37 Rebuigs 6\n267 Passos totals 431


El PSC demana a Mas que assumeixi responsabilitats polítiques si es demostra finançament il·legal a CDC\nEl líder del PSC, Miquel Iceta, ha demanat al president de la Generalitat, Artur Mas, que per “respecte” a l’opinió pública i a la classe política es comprometi a assumir responsabilitats si es prova que Convergència s’ha finançat de manera irregular. Iceta ha dit que no té per què “dubtar” de les afirmacions exculpatòries de Mas, però ha indicat que “cada dia costa més de creure” aquesta versió. “Fa massa que es parla del 3%. Coincidències o casualitats a part, fa deu anys que el riu sona”, ha reblat. A més, ha acusat Mas d'”erosionar la qualitat democràtica” intentant deixar fora del debat electoral la seva gestió com a president “amagant-se” de número quatre en la llista de Junts pel Sí.


A.C. La Corretjola de Nules: Qui som?\nL’Associació Cultural La Corretjola és una entitat que naix a Nules amb la voluntat de:\nPromocionar la cultura i la llengua del País Valencià. La protecció jurídica de la llengua pròpia no troba un paral·lel en l’àmbit necessari de la normalització. Per tant, creiem que aquest compromís a escala social és urgent i necessari, atès que les iniciatives per part dels agents polítics en favor de la cultura i la llengua pròpies són minses i anecdòtiques.\nDefensar els col·lectius minoritzats en conjunt, fent visibles i desactivant els mecanismes de manipulació i persecució que històricament els han dut a aquesta situació.\nDefensar la igualtat de la dona en tots els àmbits: civil, militar, religiós, familiar, etc. En aquest sentit, denunciem fermament la violència masclista, que és una de les mostres més esfereïdores d’aquesta situació de desigualtat.\nDefensar la flora i la fauna autòctones –la marjaleria, el paratge de l’Estany, la platja. El compromís amb el patrimoni paisatgístic és també el compromís amb les generacions futures, les quals tenen dret de conèixer la riquesa autòctona del país.\nFer créixer la consciència sobre la necessitat d’una vida sostenible en tots els àmbits. Creiem que, des de l’àmbit local, és necessària i imprescindible la col·laboració en un projecte global com és l’assoliment d’uns hàbits de vida i de relació amb el nostre entorn sostenibles.\nFomentar la igualtat del col·lectiu migrant i promocionar la seua integració a la cultura i la llengua autòctones. Entenem que el fenomen migratori a les nostres contrades és enriquidor en dues direccions: d’una banda, la cultura d’arribada aprèn i participa de la varietat de llengües, modes de vida, gastronomia, etc. que ofereixen les diferents comunitats migradores; d’altra banda, un bon acolliment també es tradueix en la integració dels nouvinguts a la cultura i la llengua autòctones.\nDefensar el camp valencià i la vigència del sector primari enfront d’altres sectors agressius i no respectuosos amb la terra.\nPromocionar la defensa dels països empobrits.\nDefensar el patrimoni històric autòcton. Una bona conservació d’aquesta herència és bàsica per a conèixer les diferents èpoques per les quals ha passat el nostre poble i quin ha estat el paper que hi ha tingut aquest.\nRespectar la pluralitat ideològica, en consonància amb la cultura democràtica que mou La Corretjola i el respecte a la diversitat de tota mena.\nPublicat per La corretjola a 20:39


Publicada la Guia de referència per a la inserció sociolaboral de joves que viuen sota el sistema de protecció en el marc del projecte europeu "El Dia Després" - Fundación Salud y Comunidad\nPublicada la Guia de referència per a la inserció sociolaboral de joves que viuen sota el sistema de protecció en el marc del projecte europeu "El Dia Després"\nEl document, realitzat en el marc del projecte europeu “El Dia Després” (DAF Project, de l’anglès: The Day After Project), inclou un resum del context actual de la situació social i laboral de joves, majors de 16 anys i menors de 18, atesos sota el Sistema de Protecció a la Infància i Adolescència a Espanya, Itàlia i Grècia. A més, estableix una definició de les competències de formació bàsiques i professionals (coneixements, habilitats i actituds) necessàries per accedir al mercat laboral. Especialment, en l’àmbit de la mediació social de proximitat. La guia ja està disponible en anglès, castellà, italià i grec, accedint al lloc web del projecte: www.dayafterproject.eu\nEn aquest sentit, a la guia es proposa un marc de referència de les competències de formació bàsiques i professionals (coneixements, habilitats i actituds) necessàries per a l’accés al mercat laboral i la mediació en proximitat social (mediadors en proximitat social – crossworkers).\nEs tracta de persones que han viscut una experiència problemàtica al llarg de la seva vida, que han superat mitjançant la seva experiència, sense tenir-ne informació, i que, actualment, són capaces de compartir el seu bagatge i recursos amb altres persones, ajudant-les a superar les seves dificultats (Quiroga et al ., 2013).\nAquesta publicació s’ha desenvolupat en el marc del projecte europeu El Dia Després, que tracta de desenvolupar un currículum de formació estàndard (pla de formació) i un itinerari de pràctiques, validat a través d’una prova pilot, per promoure la transició a la vida adulta dels i les joves, sota tutela en serveis i centres de protecció a menors (amb una modalitat especialment adreçada a menors migrants).\nAl Projecte DAF, finançat pel Programa Erasmus+ de la Unió Europea , hi participem quatre entitats socials de tres països europeus. Des d’Espanya, la Fundació Salut i Comunitat (FSC) , com a organització que va promoure el projecte i n’assumeix la coordinació, així com l’Associació d’Assistència Integral Lagunduz. D’altra banda, una entitat italiana, Mondo Nuovo APS; i des de Grècia, Social Empowerment Hub (SEH).\nCal assenyalar que aquest projecte europeu va sorgir de la iniciativa que s’està duent a terme conjuntament entre FSC i el Grup Lagunduz: “ EDD3+ ” (“ El Dia Després 3 Plus” ), un model d’intervenció que combina una metodologia educativa i terapèutica per afavorir el trànsit a la vida adulta i la inserció sociolaboral de què s’ha informat, a través d’aquest mateix espai.\nD’altra banda, el mes d’octubre passat va tenir lloc la segona reunió transnacional a Grècia (Atenes), amb la participació de tot l’equip del Projecte DAF. En aquesta reunió, primera trobada presencial entre tots els socis del projecte, a causa de les restriccions per viatjar per la pandèmia de COVID-19, es va validar la Guia de referència per a la traducció al castellà, italià i grec, i se’n va proposar la primera versió del currículum de formació estàndard (pla formatiu) per a l’organització dels tallers teoricopràctics (cursos pilot) que es desenvoluparan en els propers mesos als països participants. D’aquesta manera, es pretén impartir el total d’hores previst al pla formatiu, al voltant de 300 hores, incloent-hi un itinerari de pràctiques a centres de treball.\nA més, durant aquest curs 2021/22, està previst organitzar diversos tallers de formació a cadascun dels tres països participants, per tal de validar el currículum formatiu. Per això, es constituiran grups d’entre 10 i 12 joves atesos pel sistema de protecció a menors als respectius països participants, als quals se’ls reconeixerà la seva participació amb un certificat Youthpass del programa Erasmus+.\nAixí mateix, durant els propers mesos, s’organitzaran esdeveniments als tres països participants per a la difusió dels resultats del Projecte DAF: la Guia de referència, el currículum de formació (a partir de l’abril del 2022) i l’Informe de l’avaluació final dels tallers formatius (juny 2022). Aquests esdeveniments es dirigiran principalment a treballadors/es de l’àmbit de la joventut (psicòlegs/òlogues, educadors/es socials, integradors/es socials, etc.), d’organitzacions socials, institucions de formació, empreses i agents de les administracions públiques, encarregats de la guarda i protecció de la infància i adolescència.\nMés informació: https://dayafterproject.eu/


Royal Petrol Hotel Taldykorgan Kazakhstan - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Taldykorgan.\nGagarin Street 159A, Taldykorgan, Taldykorgan, Kazakhstan, 040000 - Veure al mapa\nTant si es tracta d'un viatge de plaer com si és de negocis, Royal Petrol Hotel és una elecció d'allotjament magnífica quan visiten Taldykorgan. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Royal Petrol Hotel, l'excelent servei i instal.lacions superiors faran de la vostra estada una experiència inoblidable. Wi-Fi gratuït en totes les habitacions, recepció 24 hores, aparcament de cotxes, servei d'habitacions, servei de bugaderia són només algunes de les comoditats que fan que Royal Petrol Hotel sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, mini bar, telèfon a cada habitació. A més, l'oci que l'hotel ofereix assegurarà que tengui molt a fer durant el dia. Royal Petrol Hotel és un lloc ideal d'estada pels viatgers que busquin encant, comfort i facilitat a Taldykorgan.\nTots els tipus de viatgers (29) Parelles (1) Viatgers en solitari (22) Famílies amb infants petits (1) Grups (5)\nAllotjaments a Taldykorgan


Villa Rosalde Mykonos Grècia - Ofertes d'hotels amb els MILLORS DESCOMPTES EN LÍNIA\nMés informació sobre Villa Rosalde\nPer als viatgers què vulguin captar les imatges i els sons de Mykonos, Villa Rosalde és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Villa Rosalde, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, Zones públiques amb Wi-Fi, aparcament de cotxes, transport hotel/aeroport, instal.lacions de barbacoa.\nGaudiu de les comoditats d'alta gama com ara piscina privada, aire condicionat, escriptori, balcó/terrassa, insonorització per tal de relaxar-vos després d'un cansat dia. Durant el dia podeu gaudir de l'atmòsfera relaxant de piscina exterior. Villa Rosalde és la vostra destinació si buscau allotjament de qualitat a Mykonos.


Connexions [ From Tarragona ]: L'ALCALDE DE TARRAGONA SE'N VA A FRANKFURT\nBy TR ua a 21:00\nViatges, dinars, recepcions, reunions, rodes de premsa, presentacions. Els ciutadans només anem veient això i, sovint, mai acabem de saber que serà aquesta capitalitat, trobada o qualsevol altre acte fet de grans noms i lluïments i poca feina ben feta i productiva.\nCom per exemple, el Fòrum, que apart de urbanitzar i fer pisos a Diagonal Mar ningú sap gaire més que va ser.\nAixò si, facin el que facin tot serà un punt d'inflexió cap a un futur fantàstic per la terreta a on el polític de torn mani. Coses del llenguatge dels polítics....\nI no oblidis la col·laboració entre l'Ajuntament i el bisbat pewr la cel·lebració de l'any jubilar. Sotanes, polítics... ja només falta el sargento Blazquez.\nUaaa!! aquí hi haurà més marro encara, i del bo! sísí, d'aquí ben poc ja se'n faran versots del tema, friso per sentir-los. TOCA PERON! XD\nFa anys vaig conèixer una persona que treballava a l'ONU. I dic treballava doncs per ètica va plegar, doncs va copsar com només per moure l'engranatge burocràtic s'hi destinava gran part dels eu pressupost, amb sous esplèndids per persones que aporten solucions mínimes als grans problemes del planeta.\nPotser a escala local passi el mateix. O no... estic segur que hi ha honrroses excepcions.\nRestarem amatents. El sargentu Blàsquez, però no li veig a Frankfurt, el veig més als Tinglados fotent-se el vino español de la Hispanidad i tacant quadres dels pintors amb ketchup.\nIntentarem esbrinar que coi és això de Tarragona 2016... jajajajja\nSóc un entusiasta del dames i Vells i m'encanta que tant tu com en Josep Maria hi feu referència: SÓN LO MILLOR DE LES FESTES.\nEls Dames i Vells són el darrer reducte de dignitat!!!\nMás un gran trabajo. Gracias por compartirlo con nosotros.\nEt passo un meme que m'ha arribat via Jaka, per si et ve de gust:\nT'agraeixo aquest meme, però fa uns posts ja vaig contestar-lo. He anat resseguint els links del teu de meme i he conegut paratges interessants... gràcies.\nHola, amic. Vaig rebre un comentari ameaçador però no vaig per a de denunciar la temptativa de destituir el president Lula ni el manteniment de la democràcia.\nEntre varetes màgiques i viatges ja tenim tema fins l'hivern...I gastos!\nJo tb em quedo amb el tarragona 2016!!!\ncoi, ara ,entenc pq ens pugen un 10% l'impost de recollida i eliminació d'escombraries ... puc dir algun "taco" ??? ... salut\nAquesta Fira de Frankfurt em fa una por tremenda.\nNo sé per on sortiran. No han convidat escriptors independentistes i com tu ve dius, Tondo, no sé què pinta tot això.


Uns 200 veïns es mobilitzen contra els grans tenidors en un sol dia\nEls Mossos desallotgen els membres de la PAHC que havien ocupat l'oficina del BBVA a Sant Celoni\nUna seixantena de veïns ha ocupat la seu del BBVA de Sant Celoni per exigir una negociació amb el fons d'inversió Divarian i evitar 20 desnonaments\nBarcelonaEl degoteig constant de protestes contra les pràctiques abusives dels grans tenidors d'habitatges ha fet que, aquest dilluns, uns 200 veïns fessin sentir la seva veu arreu de Catalunya en diferents accions contra la banca i els fons d'inversió. A Sant Celoni, al Baix Montseny, una seixantena de persones ocupen des de les 9 del matí d'aquest dilluns l'oficina del BBVA del municipi per protestar contra una vintena de desnonaments previstos per a aquest novembre. Tenien previst passar-hi tota la nit, però després de 12 hores d'ocupació els Mossos d'Esquadra van acabar desallotjant els concentrats dins de l'oficina bancària.\nEls habitatges eren incialment propietat del BBVA, que després els va vendre al fons d'inversió Cerberus. Estan gestionats per les marques Divarian i Haya Real Estate i també n'hi ha algun de Blackstone i del propi BBVA. Segons els veïns, la situació actual dels contractes amenacen amb deixar al carrer 45 persones (entre adults i menors) veïns de Sant Celoni, Santa Maria de Palautordera, Vallgorguina, Cardedeu, Llinars del Vallès i Riells i Viabrea. Amb aquesta acció, la Plataforma d'Afectades per l'Habitatge i el Capitalisme del Baix Montseny i l'Assemblea d'Habitatge Digne de Palau pretenen forçar el fons a seure a la taula per negociar una sortida per a aquestes famílies vulnerables.\nParal·lelament, a Badalona, un altre centenar de veïns –acompanyats del Sindicat de Llogaters– han anunciat una concentració massiva contra el fons d'inversió Lazora, que l'estiu passat va comprar el bloc on viuen i ara planteja pujades del lloguer de fins al 80%. Aquests veïns ja han elevat la seva protesta fins al consistori: demà dimarts el ple de l'Ajuntament té previst aprovar una moció en què, previsiblement, tots els grups municipals donaran suport als afectats, segons expliquen a l'ARA fonts del mateix grup veïnal.\nObjectiu: retornar els pisos als veïns\nLa tercera acció de protesta s'ha fet a Barcelona. Els membres del Sindicat de l'Habitatge del Casc Antic van detallar en una roda de premsa les pressions que reben els veïns per part de la propietat d'un bloc situat a la ronda de Sant Pere de la capital catalana. Segons el sindicat, diumenge passat l'empresa propietària, Murzuk S.L. –amb seu a Vic i diverses propietats arreu de Catalunya– va intentar un desallotjament sense ordre judicial, a través d'una empresa que va enviar persones per intimidar els veïns. “Van aconseguir evitar l'entrada a casa en dos pisos i ara s'han instal·lat al primer”, explica una de les portaveus del sindicat. El grup veïnal –format majoritàriament per joves– també ha lamentat que Ciutat Vella, un barri tradicionalment obrer, és ara “el que té més densitat de pisos turístics”, fet que ja l'ha convertit “en el tretzè barri més car de la ciutat”.\nEls joves del Sindicat d'Habitatge del Casc Antic, al menjador del pis que mantenen ocupat al bloc de la ronda Sant Pere. Els pròxims dies pretenen que hi entri a viure una família vulnerable amb menors que ara fa vida en una pensió Manolo Garcia\nPer la seva banda, el Bruno, un dels veïns que fa set anys que viuen al bloc, ha denunciat que, en el seu cas, després de dos anys de negociacions la propietat ha intentat augmentar el preu del lloguer “un 126%”. “És una pujada impossible d'assumir”, ha admès el jove, que avui s'ha sumat a les explicacions dels sindicat. “La propietat em va dir que la gent pobra també té dret a viure en cases, però en aquestes no”, relata en relació a la seva finca.\nActualment al bloc encara hi ha un grup de joves universitaris que mantenen ocupat un dels pisos on, a curt termini, hi vol fer entrar a viure una família amb menors que s'ha quedat al carrer i ara malviu en una pensió fora de la ciutat. A l'edifici, actualment, hi ha vuit pisos que segons el sindicat quedaran buits al desembre i que l'empresa vol dividir i llogar a preus que estan entre els 1.200 i 1.500 euros. "Al principal hi havia quatre pisos que ja han dividit en vuit i que ara estan llogant a aquests mateixos preus", va explicar el sindicat.\nhabitatge ocupes Sant Celoni Badalona Ajuntament de Badalona


El planetari més gran de Catalunya fa parada a Bellavista - somlesFranqueses\nEl planetari més gran de Catalunya fa parada a Bellavista\nLa matinal astronòmica transforma la plaça Major en un observatori gegant\nDilluns, 11 de febrer de 2019 | 13:52h\nUnes 200 persones van participar en la matinal astronòmica de dissabte\nLa matinal astronòmica, una de les activitats del Febrer Científic organitzat per la Biblioteca Municipal, va portar dissabte fins a Bellavista el planetari portàtil més gran de Catalunya. Durant tot el matí, la instal·lació va prermetre observar l'univers a tots els veïns que van participar en l'activitat, unes 200 persones.\nEl Centre d'Observació de l'Univers va ser l'encarregat d'instal·lar el planetari a la plaça Major de Bellavista, on durant el matí de dissabte s'hi van dur a terme diversos tallers i activitats per a tota la família. Dos telescopis convencionals van donar l'oportunitat d'observar el sol, mentre que un altre telescopi ensenyava el moviment de rotació de la terra.\nTambé va fer-se un taller d'estampació de planetes i un forn solar, fabricat amb materials reciclats, que demostrava com l'energia del sol combinada amb un sistema de miralls és capaç de coure una pizza sense necessitat de cap giny elèctric.\nLes activitats del Febrer Científic de la Biblioteca continuaran durant tot el mes. Els divendres 15 i 22 de febrer (18 h), al Centre Cultural de Bellavista, hi haurà tallers d'experiments; mentre que els dimecres 13, 20 i 27 de febrer (17.30 h), al mateix espai, hi haurà tallers d'il·lustració científica. Altres tallers seran els de mecànica orbital, el dijous 21 de febrer (18 h), al Centre Cultural de Bellavista, i un de química per a petits científics, el dissabte 23 de febrer (11 h) al mateix espai.\nTambé hi ha prevista una tertúlia literària amb l'escriptor Francisco Fernández sobre Cerca de las estrellas el divendres 15 de febrer al Centre Cultural de Bellavista; la conferència científica La història de la ciència com mai te l'havien explicat, amb Ignasi Llorente, el dimecres 26 de febrer al Centre Cultural de Bellavista; i una hora del conte científica, amb La petita Mei a la recerca dels colors perduts, el dijous 28 de febrer (17.30 h) al Centre Cultural de Bellavista.


Viatge de turisme a Iran 2014 - Excursió a Natanz i Abyaneh - Obert per Vacances\nExcursió a Natanz i Abyaneh\nAmb Abbas, el taxista que ens va recollir a l’estació d'autobusos de Kashan, fem una visita a les poblacions de Natanz i Abyaneh, en un tour que dura unes 5h30, 1h més o menys per trajecte des de Kashan, més 30 min per menjar a Natanz. Paguem 30€ per tot, 20€ si fos només Abyaneh. Dins del marge de preus que es demanen per les excursions desdde Kashan.\n12:25 Sortim direcció Natanz. 70 km de carretera secundària. Uns 30 km abans d'arribar, es veu a mà dreta una central nuclear d'enriquiment d'urani. Durant 3-4 km filats, radars, torres de vigilància, tancs i sistemes antiaeris, tots ells clarament visibles, ens adverteixen de la prohibició de fer fotos. Per si de cas no ha quedat clar, Abbas dona un crit espantat, quan veu a Rosa gravant un vídeo.\n13:15 Natanz és coneguda sobretot pel santuari de Sheikh Abdolsamad, construït al voltant de l'any 1.300 com a tomba d'aquest famós sufí. Del complex, encaixonat entre cases i patis, el que mes destaca és la façana de triple arcada bellament enrajolada, que a diferència de la majoria de les mesquites que veiem a l'Iran, és més llarga que alta. El conjunt el completen 4 treballats iwans, la tomba de forma octogonal i un alt minaret al seu costat. El santuari es distribueix al voltant d'un clàssic pati amb arcades, i en un lateral hi ha una zona de sostre baix, que esta considerada la mesquita més antiga de l'Iran. Devant de la façana principal hi ha un enorme arbre que es creu que té 2.000 anys d'antiguitat.\nGuiats per Abbas, gent del poble ens convida a visitar un pabello que hi ha davant del santuari. Sembla ser un lloc on es celebran les festes de l'Ashura, dies en què es commemora el martiri de l'Imam Hussein. En un dels laterals hi ha un enorme naghi, estructura de fusta que es passeja en processó durant aquest esdeveniment. Tot el perímetre del recinte esta "decorat" amb fotos de varons del poble, i dic varons perquè alguns no tenen ni 16 anys, morts durant la guerra amb l'Iraq. Fotos de màrtirs que tristament hem vist massa vegades durant aquest viatge.\n14:00 Mengem a Natanz, khoresht sabzy (estofat de verdures), i dos kebab mixtos de pollastre i xai, 380.000 IRR, 9,5€. 14:35 Sortim de Natanz direcció Abyaneh, 40 km de carretera secundària amb escàs trànsit. El terreny és molt arid i sec.\n15:20 Abyaneh (20.000 IRR, 0,5€) és un laberint de cases de tova que penja de les parets de la Muntanya Karkas. Estrets carrers sense asfaltar, alguns balcons de fusta, mesquites, temples de foc i, fins i tot, les ruïnes d'un castell al cim de la muntanya. Tot just viuen 300 persones, la majoria d'avançada edat, que vesteixen a l'estil tradicional. Les dones porten un llarg mocador blanc molt florejat que els cobreix mig cos, una faldilla que arriba fins a sota dels genolls, i uns pantalons amb plecs sota ella. Sens dubte les més acolorides de l'Iran. Els homes vesteixen uns amples pantalons de color negre, que semblen tres talles més grans. Les portes tradicionals de fusta tenen dos picaportes, un allargat per als homes i un altre rodó per a les dones, amb sons diferents, d'aquesta manera qui està dins sap el sexe de qui vol entrar, i obre en conseqüència.\n17:00 Tornem a Kashan, 80 km. Pocs minuts després d'abandonar el poble, sobre un petit turó al marge dret de la carretera, es veuen les ruïnes del Castell Hanjan.


Acte de fe per creure en la Lliga\nEl Barça remunta un partit molt dur i pressiona el Madrid (1-4)\nTONI PADILLA SARAGOSSA (ENVIAT ESPECIAL) 08/04/2012 00:00\n260x366 Acte de fe per creure en la Lliga Acte de fe per creure en la Lliga\nA tres punts. El Madrid jugarà avui contra el València amb el Barça enganxat al clatell, pressionant i crescut després de sortir victoriós de la batalla de la Romareda. L'agressivitat del Saragossa, pròpia dels que lluiten per salvar el cap, va portar fins al límit un Barça que va sortir-se amb la seva amb un pèl de sort, un xic de talent i molt d'ofici. Perquè ahir era un dia per jugar amb el cor i ser més professional que espectacular.\nEl partit d'ahir va tenir una mica d'irracionalitat. Fa poques setmanes ni el Barça somiava a guanyar la Lliga ni el Saragossa creia que podria salvar-se. Però ahir topaven dos grups humans en línia ascendent. Els dos millors equips de l'últim mes, de fet. Dos equips obligats a guanyar per acostar-se a aquests objectius que no fa tant eren definits com una utopia. Però amb experiència i maduresa, el Barça va saber aguantar el repte aragonès i segueix somiant en la Lliga. En canvi, un Saragossa tan agressiu com valent surt tocat d'un d'aquells duels que deixen les cames plenes de blaus.\nPerquè el partit va ser molt complicat. Donant la raó a les paraules de Guardiola, que s'esperava un partit molt dur, el Saragossa en alguns moments va posar contra les cordes el Barça. El tècnic de Santpedor, més que rebaixar l'eufòria, havia volgut advertir d'un rival que des del seu triomf a Gijón creu en miracles. I no hi ha res més perillós que lluitar contra els que creuen en impossibles. Ahir el partit va ser ben incòmode i, malgrat tenir alguns dels millors jugadors del món, el Barça el va guanyar per experiència i no pas per genialitats.\nIntuint que seria un dia per posar el cos i no amagar la cama, un partit per córrer molt i estar disposat a rebre cops, Guardiola va reservar Xavi -tocat- i Iniesta. També va donar descans a Busquets, a qui va guardar per al segon temps, cosa que feia del matx d'ahir el primer partit des de la fatídica derrota de Pamplona sense aquests tres jugadors. Keita, Cesc i Thiago van ser els encarregats de lluitar al mig del camp, amb Puyol i Mascherano de centrals -sense Piqué-, i Alexis i Pedro acompanyant Messi. Especialment brillant va ser el partit del xilè, un dels que gaudeixen dels partits calents i es deixen l'alè corrent tant per atacar com per pressionar.\nGuardiola no volia cap ensurt, però el va tenir: després de mitja hora de joc, el Saragossa guanyava 1-0 i havia fallat un penal. Més cansat que un Saragossa físicament pletòric, el Barça no va controlar el ritme del partit fins al segon temps, quan els locals ja jugaven amb 10 homes per l'expulsió d'Abraham. Ja des de l'inici el Saragossa va pressionar amb bogeria el Barça, a qui va crear problemes en la sortida de pilota. La gespa, alta i seca, tampoc hi ajudava. Convertit en un duel igualat, el partit tenia més èpica que estètica. Aranda, un corcó, va desaprofitar dues ocasions clares abans de xutar al pal en la jugada en què Valdés va fer un penal clar a Lafita (minut 24). El porter va aturar el penal a Aranda, que obtindria la seva venjança poc després: va guanyar l'esquena a Mascherano i va veure com el seu xut, aturat per Valdés de nou, li rebotava al cap i acabava entrant a la porteria. A Valdés només un rebot el va batre.\nTres minuts màgics\nAmb l'1-0 en contra, el que més preocupava ja no era tant el resultat com les dificultats del Barça per manar i jugar amb fluïdesa. Si el Saragossa havia començat el partit creient en miracles, als 30 minuts de partit ja tenia raons materials per creure-hi. Però en la primera ocasió clara catalana Puyol va marcar l'empat gràcies, en part, a una errada del porter Roberto. Dos minuts després, el Barça donava un cop d'efecte en fer el segon després d'una contra d'Alexis. Messi, ràpid com un llamp, es va inventar un xut a l'escaire que permetia capgirar un partit molt complicat en tot just dos minuts: 1-2. I, abans del descans, altre cop un Alexis omnipresent forçava l'expulsió d'Abraham. La història del partit s'havia girat com un mitjó.\nA la segona part el Saragossa no es va rendir, però jugant amb 10 a poc a poc va anar perdent pistonada. Jugant al límit de l'esforç físic, l'equip de Jiménez no va trobar aire fresc ni amb els canvis, i va veure com mica en mica el joc de toc blaugrana el sotmetia. Guiats pel saber fer de Cesc, Alexis i Thiago, els homes de Guardiola van anar avançant pas a pas, tancant el Saragossa al voltant de la seva porteria i condemnant-lo a la desfeta total. La fam de Messi va fer la resta. L'argentí va fer un segon temps genial, fent ballar al seu ritme la defensa local, fallant dos gols clars i marcant l'1 a 3 de penal -comès sobre Alexis i molt clar-. Pedro, incansable, va tancar el partit amb el quart gol d'un Barça que va acabar golejant en un partit dels que et deixen fos però reforcen la moral. Un triomf per deixar clar a tothom que el Barça està preparat per a qualsevol tipus de partit per arribar al cel.


ELS CAVALLS DE L´ONCLE. GONZALO MOURE. 9788466786393 Librería Gençana\nLa millor part de les vacances no és estar-se sense fer res. Això ho sap molt bé Darío, qui, amb deu anys, s?encarrega de cuidar els cavalls del seu oncle a Acacias, un poble a la vora del mar. La vida al costat dels animals, cavalcar amb la seva amiga Paula, el camp, la platja, el sol daurat o els núvols carregats de pluja? el faran recordar sempre «aquell estiu que sembla que és cada estiu de la vida».


A les grades... millor sense flash - Bordils Fotografia\nA les grades... millor sense flash\nAssumpte de l’entrada: A les grades... millor sense flash\nPublicat: 05 jul. 2010 11:55\nSi vas a un estadi de futbol (o de qualsevol altre esdeveniment esportiu) i vols fer una fotografia... millor oblida't del flash (a no ser que tingui un número de guia molt alt). L'abast dels flashos incorporats a les càmeres compactes pot arribar als 4 metres, i els de les reflex fins els 12 metres. Llavors qualsevol cosa més lluny no quedarà il·luminada per el vostre flash. El millor que podeu fer és: desconnectar el flash, pujar la sensibilitat (ISO) i utilitzar més l'angular que el zoom.\nJo he fet proves amb el Canon 580 EXII en un pavelló (voley) i és capaç d'il·luminar perfectament a uns 10-15 metres de distància.